Jelaskan Amerika Syarikat dari Lapan jam sehari dalam bahasa melayu

Di Amerika Syarikat, tukang-tukang kayu Philadelphia telah mogok dalam tahun 1791 memperjuangkan sepuluh jam sehari. Semenjak dari 1830-an, mogok ini telah menjadi satu permintaan yang umum. Dalam tahun 1835, pekerja-pekerja di Philadelphia mengatur satu mogok umum, diketuai oleh pelombong arangbatu Irish. Panji-panji mereka tertulis, Daripada 6 ke 6, sepuluh jam bekerja dan dua jam untuk makan. Penerbitan-penerbitan pergerakan buruh ini telah menyeru untuk lapan-jam sehari seawal tahun 1836. Tukang-tukang binaan kapal laut Boston , walaupun tidak bersatu, memperolehi lapan-jam sehari dalam tahun 1842.

Pada tahun 1864, isu lapan jam sehari menjadi tunggak bagi tuntutan bagi pergerakan buruh Chicago. Perwakilan Illinois kemudiannya meluluskan undang-undang pada awal tahun 1867 meluluskan masa berkerja selama lapan jam sehari tetapi ia mempunyai begitu banyak kelemahan menyebabkan ia hampir tidak berkesan. Para pekerja kemudiannya mogos seluruh bandar bermula pada 1 May 1867, menutup ekonomi bandar tersebut selama satu minggu sebelum gagal. Pada tahun 1868, Kongres meluluskan undang-undang lapan jam waktu bekerja bagi pekerja pusat, tetapi juga terbukti kurang berkesan.

Dalam bulan Ogos 1866 Kesatuan Pekerja Kebangsaan (National Labor Union) di Baltimore telah meluluskan satu resolusi yang menyatakan, "Keperluan pertama dan yang penting masa kini adalah membebaskan pekerja negara ini daripada perhambaan kapitalis, adalah dengan meluluskan satu undang-undang yang mana lapan jam akan menjadi hari bekerja yang normal dalam seluruh negeri kesatuan Amerika. Kita akan memberikan segala kekuatan yang ada sehinggalah keputusan kemenangan ini dicapai."